CELEX: 52015PC0409
Language: sl
Date: 2015-08-27
Title: Predlog UREDBA SVETA o spremembi Uredbe Evropskega parlamenta in Sveta (ES) št. 850/2004 o obstojnih organskih onesnaževalih glede Priloge I

EVROPSKA KOMISIJA
            Bruselj, 27.8.2015
            COM(2015) 409 final
            2015/0182(NLE)
            Predlog
            UREDBA SVETA
            o spremembi Uredbe Evropskega parlamenta in Sveta (ES) št. 850/2004 o obstojnih organskih onesnaževalih glede Priloge I
            (Besedilo velja za EGP)
            
               
         
         
            
               OBRAZLOŽITVENI MEMORANDUM
            
            
               Snov heksabromociklododekan (v nadaljnjem besedilu: HBCDD) je bil na šestem zasedanju Konference pogodbenic k Stockholmski konvenciji o obstojnih organskih onesnaževalih (v nadaljnjem besedilu: Konvencija) leta 2013 uvrščen na seznam v Prilogi A k navedeni konvenciji.
            
            
               V skladu s členom 14(1) Uredbe Evropskega parlamenta in Sveta (ES) št. 850/2004 z dne 29. aprila 2004 o obstojnih organskih onesnaževalih bi bilo zato treba HBCDD dodati na seznam v Prilogi I k navedeni uredbi, da bi se izvajala prepoved proizvodnje, uporabe in uvoza navedene snovi v Uniji. Navedeni člen nadalje določa, da se ukrepi, namenjeni spreminjanju nebistvenih določb navedene uredbe, sprejmejo v skladu z regulativnim postopkom s pregledom iz člena 16(3) navedene uredbe.
            
            
               Skladno s tem je Komisija predložila osnutek uredbe v glasovanje odboru, ustanovljenemu na podlagi člena 29 Direktive 67/548/EGS.  Odbor na svoji seji 26. maja 2015 ni podal mnenja o osnutku uredbe. 
            
            
               Glavni pomislek nekaterih držav članic je bil v zvezi z vsebnostjo zadevne snovi, HBCDD, za katero je v osnutku uredbe predlagano, da se šteje kot nenamerna sled onesnaževala. Komisija se je seznanila s temi pomisleki, vendar ohranja isti pravni predlog ter ga predlaga Svetu, saj je kompromis predlagala že med sejo navedenega odbora 26. maja 2015. Namesto 10 mg/kg, ki je bila vsebnost za nenamerno sled onesnaževala, prvotno vključena v osnutek uredbe Komisije, je bila državam članicam na seji odbora predlagana vsebnost 100 mg/kg, ki jo Komisija ohranja v svojem predlogu Svetu.
            
            
               Zato je bil predlog uredbe Sveta v skladu s postopkom iz člena 5a Sklepa 1999/468/ES predložen Svetu in posredovan Evropskemu parlamentu.
            
            
               2015/0182 (NLE)
            
            
               Predlog
            
            
               UREDBA SVETA
            
            
               o spremembi Uredbe Evropskega parlamenta in Sveta (ES) št. 850/2004 o obstojnih organskih onesnaževalih glede Priloge I
            
            
               (Besedilo velja za EGP)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe Evropskega parlamenta in Sveta (ES) št. 850/2004 z dne 29. aprila 2004 o obstojnih organskih onesnaževalih in spremembi Direktive 79/117/EGS
                  1
               , zlasti člena 14(1) Uredbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Z Uredbo (ES) št. 850/2004 se izvajajo zaveze Unije iz Stockholmske konvencije o obstojnih organskih onesnaževalih (v nadaljnjem besedilu: Konvencija), ki je bila potrjena s Sklepom Sveta 2006/507/ES
                  2
               , in iz Protokola o obstojnih organskih onesnaževalih h konvenciji iz leta 1979 o onesnaževanju zraka na velike razdalje preko meja (v nadaljnjem besedilu: Protokol), ki je bil potrjen s Sklepom Sveta 2004/259/ES
                  3
               .
            
            
               (2)Priloga A (Odprava) h Konvenciji vsebuje kemikalije, katerih proizvodnjo, uporabo, uvoz in izvoz bi bilo treba prepovedati in glede katerih bi bilo treba sprejeti zakonodajne in upravne ukrepe za njihovo odpravo.
            
            
               (3)Konferenca pogodbenic Konvencije je v skladu s členom 8(9) Konvencije na svojem šestem zasedanju sklenila spremeniti Prilogo A h Konvenciji, tako da se v navedeno prilogo uvrsti heksabromociklododekan (v nadaljnjem besedilu: HBCDD). Navedeni predlog sprememb je vseboval posebno izjemo za proizvodnjo in uporabo HBCDD v ekspandiranem polistirenu in ekstrudiranem polistirenu v stavbah.
            
         
         
            
               (4)V skladu s členom 22(3) Konvencije začnejo spremembe prilog A, B in C h Konvenciji veljati eno leto po datumu, ko depozitar seznani pogodbenice s sprejetjem sprememb, kar za HBCDD pomeni 26. novembra 2014. 
            
            
               (5)V skladu s členom 14(1) Uredbe (ES) št. 850/2004 bi se HBCDD za izvajanje prepovedi proizvodnje, uporabe, uvoza in izvoza navedene snovi v Uniji moral dodati na seznam v Prilogi I k navedeni uredbi.
            
            
               (6)HBCDD je trenutno naveden v Prilogi XIV k Uredbi (ES) št. 1907/2006 Evropskega parlamenta in Sveta
                  4
               , zaradi česar se lahko HBCDD daje v promet ali uporablja po 21. avgustu 2015 samo, če je bila za takšno dajanje v promet ali uporabo izdana avtorizacija v skladu z naslovom VII Uredbe (ES) št. 1907/2006 ali če je bila vloga za izdajo avtorizacijo oddana pred 21. februarjem 2014, odločitev o njej pa še ni bila sprejeta. 
            
            
               (7)Kot posledica določb naslova VII Uredbe (ES) št. 1907/2006, ki se za HBCDD uporabljajo od 21. avgusta 2015, je Komisija depozitarju Konvencije 25. novembra 2014 poslala uradno obvestilo v skladu s členom 22(3)(b) Konvencije in ga v njem obvestila, da Unija spremembe Priloge A h Konvenciji ne more sprejeti pred 21. avgustom 2015. Ker je ta datum sedaj mimo, bi bilo treba HBCDD uvrstiti na seznam v Prilogi I k Uredbi (ES) št. 850/2004.
            
            
               (8)Vse avtorizacije, dodeljene za uporabo ali dajanje v promet HBCDD, bi bilo treba omejiti na področje uporabe posebne izjeme iz spremembe Priloge A h Konvenciji, ki dovoljuje uporabo HBCDD le v ekspandiranem polistirenu in ekstrudiranem polistirenu v stavbah in njegovo proizvodnjo izključno v ta namen. Ker ni bila v Uniji prejeta nobena vloga za izdajo avtorizacije za uporabo HBCDD pri izdelavi ekstrudiranega polistirena na podlagi Uredbe (ES) št. 1907/2006, navedena uporaba ne bi smela biti več dovoljena.
            
            
               (9)V spremembi Priloge A h Konvenciji, natančneje novem delu VII, vstavljenem v navedeno prilogo, se nadalje zahteva, da morata biti ekspandirani polistiren in ekstrudirani polistiren, ki vsebujeta HBCDD in sta dana v promet v Uniji, jasno označena ali drugače prepoznavna skozi celo življenjsko dobo. Navedeno zahtevo bi bilo treba izvajati v Uniji.
            
            
               (10)Da bi se v Uniji okrepila praktična uporaba in dosledno izvrševanje prepovedi iz člena 3 Uredbe (ES) št. 850/2004, je treba določiti mejno vrednost za HBCDD kot nenamerno sled onesnaževala v snoveh, pripravkih in izdelkih. Da bi se upošteval tehnični napredek, bi morala Komisija to mejno vrednost revidirati v treh letih od začetka veljavnosti te uredbe z namenom znižanja te mejne vrednosti. 
            
            
               (11)Prilogo I k Uredbi (ES) št. 850/2004 bi bilo treba spremeniti, da se v skladu s členom 4(4) Konvencije določi, da posebna izjema za HBCDD poteče 26. novembra 2019, kar je pet let po datumu začetka veljavnosti Konvencije v zvezi s HBCDD, razen če Unija Sekretariatu priglasi zgodnejši datum prenehanja veljavnosti in se ta datum hkrati vključi v register posebnih izjem.
            
            
               (12)Da bi se omogočilo prehodno obdobje za prilagoditev določbam te uredbe, se prepoved iz člena 3 Uredbe (ES) št. 850/2004 ne bi smela uporabljati za izdelke iz ekspandiranega polistirena in izdelke iz ekstrudiranega polistirena, ki vsebujejo HBCDD in so proizvedeni pred ali na datum začetka veljavnosti te uredbe, do tri mesece po datumu začetka veljavnosti te uredbe. 
            
            
               (13)Treba je tudi pojasniti, da se niti prepoved proizvodnje, dajanja v promet in uporabe iz člena 3 Uredbe (ES) št. 850/2004 niti zahteva po označevanju iz uvodne izjave (9) ne bi smela uporabljati za izdelke, ki vsebujejo HBCDD in so bili v uporabi na datum začetka veljavnosti te uredbe. 
            
            
               (14)V primerih, za katere je bilo v skladu z naslovom VII Uredbe (ES) št. 1907/2006 izdana avtorizacija za uporabo HBCDD v izdelkih iz ekspandiranega polistirena, bi bilo treba dovoliti tudi uvoz in uporabo izdelkov iz ekspandiranega polistirena, ki vsebuje HBCDD, za obdobje veljavnosti navedene avtorizacije.
            
            
               (15)Odbor, ustanovljen s členom 29 Direktive Sveta 67/548/EGS
                  5
               , ni podal mnenja o ukrepih iz te uredbe, zato je Komisija Svetu predložila predlog v zvezi z navedenimi ukrepi in ga posredovala Evropskemu parlamentu —
            
            
               SPREJEL NASLEDNJO UREDBO:
            
            
               Člen 1
            
            
               Priloga I k Uredbi (ES) št. 850/2004 se spremeni v skladu s Prilogo k tej uredbi.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
            
         
         
            
               
                     Predsednik
               
            
         
         
            
                  
                     (1)
                  
                  
                     UL L 158, 30.4.2004, p. 7
                  
                  .
               
               
                  
                     (2)
                  Sklep Sveta 2006/507/ES z dne 14. oktobra 2004 o sklenitvi, v imenu Evropske skupnosti, Stockholmske konvencije o obstojnih organskih onesnaževalih (UL L 209, 31.7.2006, str. 1).
               
               
                  
                     (3)
                  Sklep Sveta 2004/259/ES z dne 19. februarja 2004 o sklenitvi Protokola o obstojnih organskih onesnaževalih h konvenciji iz leta 1979 o onesnaževanju zraka na velike razdalje preko meja v imenu Evropske skupnosti (UL L 81, 19.3.2004, str. 35).
               
               
                  
                     (4)
                  Uredba (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).
               
               
                  
                     (5)
                  Direktiva Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (UL 196, 16.8.1967, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 27.8.2015
            COM(2015) 409 final
            PRILOGA
            k
            UREDBI SVETA
            o spremembi Uredbe Evropskega parlamenta in Sveta (ES) št. 850/2004 o obstojnih organskih onesnaževalih glede Priloge I
            
               
         
         
            
               PRILOGA
            
            
               k
            
            
               UREDBI SVETA
            
            
               o spremembi Uredbe Evropskega parlamenta in Sveta (ES) št. 850/2004 o obstojnih organskih onesnaževalih glede Priloge I
               
            
               Priloga I k Uredbi (ES) št. 850/2004 se spremeni:
            
            
               v delu A se doda naslednji vnos:
            
            
                     
                        Snov
                     
                  
                  
                     
                        Št. CAS
                     
                  
                  
                     
                        Št. ES
                     
                  
                  
                     
                        Posebna izjema v zvezi s proizvodi za vmesno uporabo ali druge specifikacije
                     
                  
               
                     
                        „Heksabromociklododekan
                     
                     
                     
                        „Heksabromociklododekan“ pomeni: heksabromociklododekan, 1,2,5,6,9,10-heksabromociklododekan in njegovi glavni diastereoizomeri: alfa-heksabromociklododekan; beta-heksabromociklododekan; in gama-heksabromociklododekan
                     
                  
                  
                     
                        25637-99-4,
                     
                     
                        3194-55-6,
                     
                     
                        134237-50-6, 
                     
                     
                        134237-51-7, 
                     
                     
                        134237-52-8
                     
                  
                  
                     
                        247-148-4,
                     
                     
                        221-695-9
                     
                  
                  
                     
                        1.Za namene tega vnosa se člen 4(1)(b) uporablja za koncentracije heksabromociklododekana, enake ali nižje od 100 mg/kg (0,01 mas. %), kadar se pojavlja v snoveh, pripravkih, izdelkih ali kot sestavina ognjeodpornih delov izdelkov, to določbo pa mora Komisija revidirati v [3 letih po začetku veljavnosti te uredbe].
                     
                     
                        2.Uporaba heksabromociklododekana, samega ali v pripravkih, v proizvodnji izdelkov iz ekspandiranega polistirena ter proizvodnja in dajanje v promet heksabromociklododekana v te namene se dovolijo pod pogojem, da je bila za tako uporabo dodeljena avtorizacija v skladu z naslovom VII Uredbe (ES) št. 1907/2006 ali da je taka uporaba predmet vloge za avtorizacijo, ki je bila vložena pred 21. februarjem 2014 in o kateri še ni bilo odločeno.
                     
                     
                        Dajanje v promet in uporaba heksabromociklododekana, samega ali v pripravkih, se v skladu s tem odstavkom dovoli samo do 26. novembra 2019 ali do datuma poteka obdobja pregleda iz odločitve o avtorizaciji v skladu z naslovom VII Uredbe (ES) št. 1907/2006, pri čemer se upošteva zgodnejši datum. 
                     
                     
                        Dajanje v promet in uporaba v stavbah izdelkov iz ekspandiranega polistirena, ki vsebujejo heksabromociklododekan kot sestavino in ki se proizvajajo v skladu z izjemo iz tega odstavka, se dovoli do poteka 6 mesecev po datumu poteka veljavnosti te izjeme. Taki izdelki, ki so bili v uporabi že pred navedenim datumom, se lahko še naprej uporabljajo.
                     
                     
                        3.Brez poseganja v izjemo iz odstavka 2 se dajanje v promet in uporaba v stavbah izdelkov iz ekspandiranega polistirena in izdelkov iz ekstrudiranega polistirena, ki vsebujejo heksabromociklododekan kot sestavino in so proizvedeni pred ali na [datum začetka veljavnosti te uredbe], dovoli do [tri mesece po datumu začetka veljavnosti te uredbe]. Odstavek 6 se uporablja, kot če bi bili taki izdelki proizvedeni v skladu z izjemo iz odstavka 2.
                     
                     
                        4.Izdelki, ki vsebujejo heksabromociklododekan kot sestavino in ki so bili v uporabi že pred ali na [datum začetka veljavnosti te uredbe], se lahko še naprej uporabljajo in dajejo v promet, odstavek 6 pa se ne uporablja. Za take izdelke se uporabljata tretji in četrti pododstavek člena 4(2). 
                     
                     
                        5.Dajanje v promet in uporaba v stavbah uvoženih izdelkov iz ekspandiranega polistirena, ki vsebujejo heksabromociklododekan kot sestavino, se dovoli do datuma poteka veljavnosti izjeme iz odstavka 2, odstavek 6 pa se uporablja, če so bili taki izdelki proizvedeni v skladu z izjemo iz odstavka 2. Taki izdelki, ki so bili v uporabi že pred navedenim datumom, se lahko še naprej uporabljajo.
                     
                     
                        6.Brez poseganja v uporabo drugih določb Unije o razvrščanju, pakiranju in označevanju snovi in zmesi mora biti ekspandirani polistiren, v katerem je heksabromociklododekan uporabljen v skladu z izjemo iz odstavka 2, jasno označen ali drugače prepoznaven skozi celo življenjsko dobo. “